สอบถามหน่อยค่ะ พอดีหนูปวดเหงือกมากค่ะ อมแต่น้ำเย็นไว้ จะกินน้ำอุ่นก็ไม่ได้ ปวดมากกว่าเดิมอีก เหมือนเหงือกมันบิดตัวอ่ะค่ะ พอจะมีคำแนะนำไหมค่ะ
สวัสดีค่ะ อาการปวดเหงือกนั้น อาจจะมีสาเหตุมาจาก เหงือกอักเสบหรือติดเชื้อแบคทีเรีย หรือเชื้อรา การมีฟันผุ รากประสาทฟันอักเสบ หรือฟันคุด แล้วไปกดเบียดเหงือกที่อยู่รอบๆ หรือมีแผลร้อนในในช่องปาก ต่อมน้ำลายอักเสบหรือติดเชื้อ เป็นต้นควรจะหาสาเหตุที่แน่ชัด และแก้ไขตามสาเหตุนั้นๆ การใช้ยาฆ่าเชื้อควรใช้ภายใต้การดูแลของแพทย์เมื่อมีข้อบ่งชี้เบื้องต้นสามารถบรรเทาอาการ ด้วยการประคบเย็น อมน้ำเย็นเพื่อให้ชาๆและรู้สึกปวดน้อยลงได้ กินยาแก้ปวดได้ก่อน แปรงฟันให้สะอาดเช้าเย็น รับประทานอาหารอ่อนๆ และรีบไปหาสาเหตุกับแพทย์ค่ะ